Nem dera politischen Stådgliadarung existiat a weidare, de si aus da Stådentwicklung ergibt und net zletzt vo de zwoa Greangürtel vo Inglståd beeinflusst werd. Untaschien werd dabei zwischn da Oidståd, de im Wesentlichen aus de vier Oidstådbezirk und dem Unterbezirk Brucknkopf buidt werd und vom Glacis, dem innan Greagürtl, umschloßn werd, und da so ghoaßna Kernståd. De bsteht aus de Bezirke  Nordost, Nordwest, Südwest, Südost und de westlichn Untabezirk vom Bezirk Mitte, oiso de Stådteile, de si greßtenteis innahoib vum äißan Greangiatl befindn und aa gschlossene Siedlungsflächn vorweisn. Davo obgrenzt wern de deaflichen Ståd- oda Ortstei. Des san vor oim de Bezirk Süd, West, Mailing und Etting und aa de Stådteile Rothenturm, Niedafäid und Unterhaunståd.